แม่แทบขาดใจ ถอยกระบะทับลูกชายวัยขวบครึ่งที่วิ่งตามออกมาเสียชีวิต
ฝากไว้ให้เป็นอุทาหรณ์ แม่แทบขาดใจ ถอยรถกระบะทับลูกชายวัยขวบครึ่งเสียชีวิต เผยคิดว่าลูกอยู่ในบ้านกับพ่อ ไม่คิดว่าจะวิ่งตามมาด้วยเมื่อวันที่ 21 ก.พ. 63 ร.ต.อ.เดชา จริงจิตร รอง สว.(สอบสวน) สภ.ห้วยยอด จ.ตรัง เดินทางไปยังบ้านแห่งหนึ่งใน ต.วังคีรี ซึ่งเป็นที่ตั้งบำเพ็ญกุศลศพของเด็กชายเอ (นามสมมติ) อายุ 1 ขวบ 6 เดือน หลังจากประสบอุบัติเหตุถูกรถยนต์กระบะทับ เสียชีวิต ที่บริเวณโรงจอดรถภายในบ้านแม่ของน้องเอ กล่าวว่า ขณะที่ตนกำลังถอยรถออกจากโรงจอดรถเพื่อออกไปหาของกินตอนเช้าได้ยินเสียงดังตุบจากท้ายรถเหมือนชนกับอะไรบางอย่าง จึงรีบลงไปดูก็ต้องตกใจ เมื่อพบลูกชายถูกชนตกใจมากถึงกับเข่าทรุด ซึ่งตนไม่เห็นเพราะก่อนจะออกจากบ้านลูกชายได้นอนดูทีวีกับพ่ออยู่ภายในบ้าน ไม่คิดว่าจะตามออกมาด้วยญาติของน้องเอ กล่าวว่า น้องเป็นเด็กน่ารัก เริ่มพูดได้พูดเก่งเป็นต่อยหอยเลย เป็นหัวใจของครอบครัว เพราะเป็นลูกคนแรกวัยกำลังซุกซน เป็นเด็กฉลาด เมื่อวานก็ได้อุ้มเล่นกันอยู่อย่างไรก็ตาม เจ้าหน้าที่ได้ทำการตรวจสอบพยานหลักฐาน พร้อมสอบสวนเพื่อดำเนินคดีตามกฎหมายต่อไป
ฝากไว้ให้เป็นอุทาหรณ์ แม่แทบขาดใจ ถอยรถกระบะทับลูกชายวัยขวบครึ่งเสียชีวิต เผยคิดว่าลูกอยู่ในบ้านกับพ่อ ไม่คิดว่าจะวิ่งตามมาด้วย 
ถอยรถทับลูก,ถอยรถทับเด็ก,ตรัง,สภ.ห้วยยอด,ข่าวทั่วไป